Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: – A Gyermek Jogairól Szóló, 1989-ben elfogadott New Yorki Egyezmény (kihirdette: 1991. évi LXIV. törvény) rendelkezéseibe is ütközik a jelenlegi megoldás. Az Egyezmény 9. cikke értelmében ugyanis az Egyezményben részes
Paragraph Index: 422

– A Gyermek Jogairól Szóló, 1989-ben elfogadott New Yorki Egyezmény (kihirdette: 1991. évi LXIV. törvény) rendelkezéseibe is ütközik a jelenlegi megoldás. Az Egyezmény 9. cikke értelmében ugyanis az Egyezményben részes államok gondoskodnak arról, hogy a gyermeket szüleitõl, ezek akarata ellenére, ne válasszák el, kivéve, ha az illetékes hatóságok, bírói felülvizsgálat lehetõségének fenntartásával és az erre vonatkozó törvényeknek és eljárásoknak megfelelõen úgy döntenek, hogy ez az elválasztás a gyermek mindenekfelett álló érdekében szükséges. Ilyen értelmû döntés szükséges lehet bizonyos különleges esetekben, például akkor, ha a szülõk durván kezelik vagy elhanyagolják gyermeküket, illetõleg ha különválva élnek és dönteni kell a gyermek elhelyezésérõl. A 3. cikk elõírja, hogy a szociális védelem köz- és magánintézményei, a bíróságok, a közigazgatási hatóságok és a törvényhozó szervek minden a gyermeket érintõ döntésükben a gyermek mindenekfelett álló érdekét vegyék elsõsorban figyelembe. A 2. cikk pedig – a Magyar Alkotmányhoz hasonlóan – szintén rögzíti a hátrányos megkülönböztetés tilalmát. A Magyar Alkotmány 7. §(1) bekezdése értelmében pedig a Magyar Köztársaság köteles biztosítani a vállalt nemzetközi kötelezettségek és a belsõ jog összhangját. A fentiek miatt szükségesnek tartjuk a lakhatással, illetve kilakoltatással kapcsolatos hatályos joganyag átfogó módosítását, arra vonatkozóan, hogy a jogszabályok garantálják a kiskorú gyermekek jogainak maradéktalan érvényesülését a kilakoltatási eljárásokban is. E szabályozás lehetséges sarokpontjai a következõk lennének: A jogszabályok – a Gyvtv.-vel összhangban – az önkormányzatok számára írják elõ, hogy az önkormányzati lakásból bármely okból történõ kilakoltatást megelõzõen – az esetleges lakóhely, illetve tartózkodási hely szerinti önkormányzattal egyeztetve – gondoskodjanak arról, hogy a kiskorú gyermekeket családjukkal együtt helyezzék el. Ennek során az önkényesen elfoglalt lakás kiürítésével egyidejûleg a tulajdonos önkormányzat köteles azonnali egyeztetést kezdeményezni a tényleges lakóhely szerinti önkormányzattal a család elhelyezése érdekében, a családsegítõ bevonásával. Fontosnak tartom, hogy az egyeztetés során olyan megoldást kell találni, amely nem akadályozza a család megélhetését, illetve a gyerekek folyamatos, ugyanazon intézményben történõ iskoláztatását. A kilakoltatást tehát önkormányzati tulajdonú lakásból mindaddig ne lehessen végrehajtani, amíg a kötelezettek nem találtak olyan megoldást, amely biztosítja a gyermekek szüleikkel együtt történõ elhelyezését. 2007/67/II. szám A fentiek mellett ki kellene mondani, hogy a kisgyermekes családok által (akár önkényesként, akár jogcímnélküliként, akár lakbér-hátralákosként) lakott önkormányzati ingatlanok mindaddig nem értékesíthetõek, amíg nem biztosított, hogy az értékesítést követõ kilakoltatás után gyermekek családjukkal közösen kerülnek elhelyezésre. (Az önkormányzatok tulajdonjogának fentiek szerinti korlátozása nem ellentétes az Alkotmány elveivel: az Alkotmánybíróság szerint a tulajdonjog korlátozása alkotmányosságának feltétele, hogy arra közérdekbõl kerüljön sor, valamint hogy arányosság álljon fenn az okozott sérelem és az elérendõ közérdekû cél között. A közérdek fogalma a magánszemélyek javára történõ tulajdonkorlátozást is magában foglalja, amennyiben a magánszemélyek helyzetének rendezése társadalmi probléma megoldását szolgálja. Az Alkotmánybíróság a tulajdonkorlátozás kapcsán igen tágan értelmezi a közérdek fogalmát: csupán annak indokoltságát vizsgálja, illetve azt, hogy a „közérdekû” tulajdonkorlátozás nem jár-e másik alapjog sérelmével, például, hogy az nem valósít-e meg diszkriminációt. [64/1993. (XII. 22. AB hat.] Az általunk javasolt megoldás e követelményeknek eleget tesz, hiszen a társadalom peremére szorult személyek lakhatásának megoldásához fûzõdõ társadalmi érdek mellett egy konkrét alapjog: a gyermekek jogai érvényesítését, és egy alkotmánysértõ állapot megszüntetését is szolgálja.) A fentiek mellett gyakorlati szempontból fontos lenne, hogy a családok átmeneti otthonának illetékességi területét terjesszék ki az adott önkormányzat területén életvitelszerûen tartózkodó személyekre is, valamint, hogy az átmeneti otthonok hálózatának és a szükségletek vizsgálatát követõen szükség esetén hozzanak létre olyan átmeneti otthonokat, amelyek illetékessége nagyobb területre is kiterjed. (Utóbbi különösen jelentõs, hiszen magánszemély tulajdonában álló ingatlanból történõ kilakoltatás esetén is biztosítani kell a gyermeki jogok érvényesülését.) Az átfogó módosítás egyben az önkényes beköltözés és a jogcím nélküli lakáshasználat fogalmainak egyértelmûbb, egymásra tekintettel megalkotott definiálására is alkalmat adna. VI. Kezdeményezések, ajánlások, javaslatok I. Budapest-Zugló Önkormányzatnak, illetve az önkormányzat szerveinek a Thököly út 31. sz. alatti ingatlan értékesítésével és birtokbaadásával kapcsolatos eljárásában számos ponton érte a panaszost és családját sérelem. Ennek orvoslása érdekében az Obtv. 21.§ (1) bekezdése értelmében k e z d e m é n y e z e m Budapest Zugló Önkormányzat képviselõ-testületénél, hogy a Roma Polgárjogi Alapítvány bevonásával keresse fel a panaszost, és részére a kilakoltatás jogszabálysértõ módon megvalósuló lefolytatása miatt ért vagyoni és nemvagyoni károkat térítse meg. II. A panaszos és három gyermeke lakhatásának és önálló, önfenntartó életvitelének biztosítása érdekében, tekintettel arra a Jelentésben kifejtett körülményre, hogy a család élete több szálon is a Fõváros XIII. kerületéhez kötõdik, a gyermekek mindenekfelett álló érdekeire figyelemmel f e l k é r e m a Budapest XIII. Kerületi Önkormányzat képviselõ-testületét, hogy vizsgálják meg annak lehetõségét, hogy a család a kerületben valamilyen módon (pl. szociális bérlakás formájában) lakáshoz juthasson. III. Annak megelõzésére, hogy a jövõben hasonló jogsértések, visszásságok ne forduljanak elõ az önkormányzati ingatlanok értékesítése során, valamint a gyermeki jogok teljes körû biztosítása érdekében – különös tekintettel arra, hogy az önkormányzat tervezi további ingatlanok értékesítését, az új tulajdonos részére történõ birtokba adását –, az Obtv.

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes